PATVIRTINTA

Kauno lopšelio-darželio „Žvangutis“

direktoriaus 2020 m. rugpjūčio 31 d.

Įsakymo Nr.V-148

**KAUNO LOPŠELIO-DARŽELIO „ŽVANGUTIS“**

**VAIKŲ UGDYMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno lopšelio-darželio „Žvangutis“ (toliau - įstaiga) ikimokyklinio ir priešmokyklinio ugdymo organizavimo ekstremalios situacijos metu, tvarkos aprašas (toliau – Aprašas) nustato ikimokyklinio ir priešmokyklinio ugdymo organizavimo įstaigoje tvarką.
2. Aprašas parengtas vadovaujantis Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo sprendimais: 2020 m. birželio 16 d. Nr. V-1487 „Dėl ikimokyklinio ir priešmokyklinio ugdymo organizavimo būtinų sąlygų“ ir „Dėl ikimokyklinio ir priešmokyklinio ugdymo organizavimo būtinų sąlygų“ pakeitimo 2020 m. rugpjūčio 17 d. Nr. V-1840.

**II SKYRIUS**

**REIKALAVIMAI TĖVAMS ATVEDANTIEMS VAIKĄ (VAIKUS) Į ĮSTAIGĄ**

3. Vaikai į Įstaigą atvedami/pasiimami per jiems nurodytus įėjimus. Palankiomis oro sąlygomis vaikai sutinkami/išlydimi lauke.

3.1. **Asmenys,** atlydintys ir pasiimantys vaikus, privalo:

* dėvėti nosį ir burną dengiančias priemones (veido kaukes, respiratorius ar kitas priemones);
* įėję į Įstaigos tambūrą dezinfekuoti rankas.

3.2. Asmenys, atvedantys ankstyvojo amžiaus vaikus į grupės rūbines, privalo dėvėti kaukę bei pirštines. Adaptacijos periodu tėvai grupės veikloje dalyvauja iki 15 minučių.

3.3. Asmenys, atvedantys iš lopšelio grupės į darželio grupes perkeltus bei pradedančius lankyti įstaigą naujus vaikus, palydi į grupės rūbines nuo rugsėjo 1 d. iki rugsėjo 30 d. Asmenys privalo dėvėti kaukę bei pirštines. Adaptacijos periodu tėvai grupės veikloje dalyvauja iki 15 minučių.

3.4. Atlydintys asmenys su vaiku atsisveikina prie įėjimo į darželį. Pasitinkantys budintys asmenys vaiką palydi į grupę (jeigu vaikas pageidauja) arba savarankiškai vaikas nueina į savo grupę.

3.5. Vaikų temperatūra matuojama grupėje ir fiksuojama temperatūros matavimo žurnale.

3.6. Asmenims, atlydėjusiems vaiką į įstaigą, draudžiama vaikščioti darželio patalpose. Esant reikalui tėvai skambina pedagogui duotu grupės telefono numeriu ar įstaigos telefonais: 8 37 377 622; 8 37 377 631

3.7. Tėvai atsakingi už vaiko sveikatą (vaikas į darželį atvedamas visiškai sveikas). Vaikai, kuriems pasireikš karščiavimas (37,3 °C ir daugiau), kurie turės ūmių viršutinių kvėpavimo takų infekcijų požymių (pvz., sloga, kosulys, pasunkėjęs kvėpavimas) ar kitų požymių, nurodytų Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, 80 punkte, dalyvauti ugdymo veikloje nebus priimami.

3.8. Jeigu vaikas serga lėtinėmis ligomis, lėtinėmis kvėpavimo organų ligomis, (turi, pažymą, kuri yra darželyje), tėveliai, raštišku sutikimu (pateikia direktorei) pažymi, kad įvertino ir susipažino su teikiamomis rekomendacijomis dėl sunkių lėtinių ligų sergančių vaikų ir įvertinę visas galimybes ir sąlygas, kuriomis neįmanoma užtikrinti vaiko priežiūrą namie, sąmoningai suprantant grėsmę vaiko sveikatai, prisiima atsakomybę už vaiko sveikatą.

3.9. Draudžiama vaikams atsinešti žaislus ar kitas priemones iš namų.

III SKYRIUS

SAUGIŲ DARBO SĄLYGŲ SUDARYMAS

1. Įstaigoje ugdymo paslaugos organizuojamos maksimaliai laikantis grupių izoliacijos principo:
	1. įstaigos direktoriaus įsakymu tvirtinami grupių vaikų sąrašai;
	2. grupių veikla vykdoma taip, kad būtų išvengta skirtingas grupes lankančių vaikų kontakto tiek patalpose, kuriose teikiamos ugdymo paslaugos, tiek lauke;
	3. vaikų temperatūra matuojama grupėje ir fiksuojama temperatūros matavimo žurnale;
	4. ikimokyklinio ir priešmokyklinio ugdymo mokytojai ir mokytojų padėjėjai tą pačią dieną dirba vienoje grupėje (direktoriaus įsakymu tvirtinami darbo grafikai);
	5. skirtingose patalpose dirbančių darbuotojų kontaktai draudžiami, išskyrus išimtinius atvejus, jei to padaryti neįmanoma, ribojant kontakto laiką bei išlaikant saugų atstumą (trumpiau nei 15 min. didesniu nei 2 m. atstumu);
	6. su vaikais negali turėti kontakto darbuotojai, į kurių pareigas neįeina tiesioginis darbas su vaikais (pvz., valytojas, ūkvedys, skalbėja ir pan.);
	7. vaikai maitinami tik grupės patalpose. Mokytojų padėjėjai maistą į grupę atneša pagal sudarytą maisto atidavimo grafiką (nesiburiuojant prie maisto atidavimo langelio);
	8. užtikrinti, kad uždarose patalpose nebūtų organizuojami renginiai, bendros veiklos kelioms vaikų grupėms. Meninio ugdymo užsiėmimai ir kūno kultūros užsiėmimai organizuojami tik atskirų grupių vaikams (pagal patvirtintą užsiėmimų grafiką). Po kiekvienos grupės užsiėmimo muzikos ar sporto salės patalpos išvėdinamos ir išvalomos.
	9. maksimaliai išnaudoti galimybes ugdymo organizavimui lauke. Jei lauke organizuojamas renginys kelioms grupėms, tarp dalyvių turi būti išlaikomas 1 metro atstumas.
	10. švietimo pagalbos specialistai gali dirbti su vaikais nuotoliniu būdu. Jei organizuojamos kontaktines švietimo pagalbos specialisto konsultacijos, jos turi buti teikiamos individualiai ar vienu metu dirbama tik su tos pačios grupes vaikais. Konsultacijų metu turi būti vengiama fizinio kontakto. Po kiekvienos konsultacijos patalpos turi būti išvėdinamos ir nuvalomi dažnai liečiami paviršiai.
2. Darbuotojai vykdantys vaikų priėmimo į įstaigą privalo dėvėti nosį ir burną dengiančias apsaugos priemones.
3. Ugdymo paslaugų teikimo vietoje gali dirbti darbuotojai neturintys ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.). Darbuotojų sveikata turi būti nuolat stebima:
	1. darbuotojai turintys ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.) į darbą vykti negali. Apie tai nedelsiant turi informuoti įstaigos vadovus;
	2. darbuotojas privalo administracijai pranešti informaciją apie jam nustatytą COVID-19 ligą;
	3. darbuotojai, kuriems privaloma izoliacija, izoliacijos laikotarpiu dirbti negali, išskyrus dirbančius nuotoliniu būdu.
4. Įstaigos grupių ar kitos ugdymo (si) patalpos turi būti išvėdinamos prieš atvykstant vaikams ir ne rečiau kaip du kartus per dieną, o aplinkos valymas atliekamas atsižvelgiant į Lietuvos Respublikos sveikatos apsaugos ministerijos parengtomis rekomendacijomis patalpų valymui COVID-19 pandemijos metu.

IV SKYRIUS

BAIGIAMOSIOS NUOSTATOS

1. Aprašo nuostatos įsigalioja 2020 m. rugsėjo 1 d.
2. Aprašas skelbiamas Įstaigos internetinėje svetainėje, supažindinami visi Įstaigos darbuotojai ir tėvai (įtėviai, globėjai ar rūpintojai).